Národný pamiatkový ústav

Národný pamiatkový ústav (, skratka NPÚ) je štátna príspevková odborná organizácia pamiatkovej starostlivosti v Česku. Pôsobí na území celého štátu za pomoci územných odborných pracovísk, ktoré majú zastúpenie vo všetkých českých krajoch.

Národný pamiatkový ústav vznikol k 1. januáru 2003 podľa zákona č. 20/1987 Sb., o štátnej pamiatkovej starostlivosti, v znení neskorších prepisov po zániku okresných úradov. Činnosť NPÚ je ďalej upravená vyhláškou ministerstva kultúry Českej republiky č. 66/1988 Sb.

Ministerstvom kultúry vydaný štatút ukladá Národnému pamiatkovému ústavu starostlivosť o pamiatky z hľadiska praktického (propagácia, stále využitie), odborného poradenstva (pomoc vlastníkom pamiatok, konzervátorom a ďalším orgánom štátnej pamiatkovej starostlivosti), teoretického (spracovávanie koncepcie dlhodobého rozvoja štátnej pamiatkovej starostlivosti a jej metodológie), dokumentačného (vedenie Ústredného zoznamu kultúrnych pamiatok Českej republiky), výskumného (archeologické výskumy), vzdelávacieho (vzdelávanie pracovníkov v obore štátnej pamiatkovej starostlivosti) a hospodárskeho (vyberanie poplatkov v súvislosti s využitím kultúrnych pamiatok).

Pamiatky v starostlivosti NPÚ 
V správe NPÚ je 103 pamiatkových objektov, hradov, zámkov, kláštorov, kostolov, súborov ľudovej architektúry, záhrad, parkov a technických pamiatok. Väčšina z nich je sprístupnená a ponúka návštevníkom možnosť prehliadky v rámci jedného a viacerých návštevníckych okruhov.´

Časť z pamiatok spravovaných NPÚ je prístupná bezbariérovo.

Pracoviská NPÚ 
 NPÚ ústredné pracovisko – zabezpečuje činnosť NPÚ ako celku.
 NPÚ územné odborné pracovisko Praha – zabezpečuje činnosť NPÚ v českom hlavnom meste Prahe.
 NPÚ územné odborné pracovisko stredných Čiech v Prahe – zabezpečuje činnosť NPÚ v Středočeském kraji.
 NPÚ územné odborné pracovisko v Českých Budějoviciach – zabezpečuje činnosť NPÚ v Juhočeskom kraji.
 NPÚ územné odborné pracovisko v Plzni – zabezpečuje činnosť NPÚ v Plzeňskom kraji.
 NPÚ územné odborné pracovisko v Ústí nad Labem – zabezpečuje činnosť NPÚ v Ústeckom kraji.
 NPÚ územné odborné pracovisko v Liberci – zabezpečuje činnosť NPÚ v Libereckom kraji.
 NPÚ územné odborné pracovisko v Pardubiciach – zabezpečuje činnosť NPÚ v Pardubickom kraji.
 NPÚ územné odborné pracovisko v Brne – zabezpečuje činnosť NPÚ v Juhomoravskom kraji.
 NPÚ územné odborné pracovisko v Ostrave – zabezpečuje činnosť NPÚ v Moravskosliezskom kraji.
 NPÚ územné odborné pracovisko v Olomouci – zabezpečuje činnosť NPÚ v Olomouckom kraji.
 NPÚ územné odborné pracovisko v Kroměříži – zabezpečuje činnosť NPÚ v Zlínskom kraji.
 NPÚ územné odborné pracovisko v Lokti – zabezpečuje činnosť NPÚ v Karlovarskom kraji.
 NPÚ územné odborné pracovisko v Telči – zabezpečuje činnosť NPÚ v kraji Vysočina.
 NPÚ územné odborné pracovisko v Josefove – zabezpečuje činnosť NPÚ v Královohradeckom kraji.

Literatúra 
 Kuča, K. 2009: Hrady, zámky a další památky ve správě Národního památkového ústavu. Praha, ISBN 978-80-87104-44-6
 Jančo, M. - Šefců, O. 2009: Jak dobýt hrad. Památky takřka bez bariér 2. Praha, ISBN 978-80-87104-47-7
 Jančo, M. - Burešová, K. - Šefců, O. 2007: Jak dobýt hrad. Památky takřka bez bariér. Praha, ISBN 978-80-87104-09-5

Iné projekty

Externé odkazy 
 Oficiálne stránky NPÚ

Zdroj